kardosdrur/scandi-wiki huggingface dataset:
Edward Bancroft

Edward Bancroft (1744 i Massachusetts - 1821), amerikansk læge, opdagelsesrejsende og dobbeltspion under Den Amerikanske Revolution.

Faderen døde, da Edward var bare to år gammel. Fem år senere giftede moderen sig igen og flyttede til Connecticut med sin nye mand, David Bull.
Da han var 16 år gammel kom Edward Bancroft i lære som læge, men stak af, da han var kommet i gæld til sin læremester. I 1763 kom han til Britisk Guinea i Sydamerika, hvor han praktiserede som læge på en plantage og indsamlede materiale til en stort videnskabeligt værk om egnen.

Allerede i 1763 opdagede Bancroft den elektriske ål i Guineas varme floder. I 1769, da han bosatte sig i London, for at studere medicin, beskrev han dyret, som han kaldte "Torporific eel", i et videnskabeligt værk, hvori han også beskrev en række eksperimenter, der sandsynliggjorde, at der var tale om elektricitet. I værket opstiller han den hypotese, at de stød, "the proporific eel" afgiver, er af samme karakter som saltvandsrokkens (raja torpedo).

I dag huskes Bancroft især for at have tjent den amerikanske journalist, politiker og videnskabsmand, Benjamin Franklin og den amerikanske delegation i Frankrig under Den Amerikanske Uafhængighedskrig. Og for at have været dobbeltspion.

Hans skrifter om den sydamerikanske elektriske ål udgør et tidligt bidrag til forskningen i bioelektricitet, og inspireret af Bancrofts skrifter opfordrede Franklin John Walsh (f. 1726 - d. 1795) til at iværksætte sine skelsættende eksperimenter med elektriske rokker og elektriske ål i 1770erne. Walsh's eksperimenter førte til nye måder at opfatte nerve- og muskelsystemets fysiologi, også hos ikke-specialiserede fisk.

Eksterne henvisninger 
 Electric fishes : history and behavior / Peter Moller. – London, 1995. – 584 sider : illustreret. – (Fish and fisheries series, 17). – 
 "Edward Bancroft's "torporific eels"". – IN: Perspectives in Biology and Medicine [0031-5982] Finger (2009, vol. 52, iss. 1, s. 61 -79). – Fundet i: http://www.scopus.com/  (kræver logon).
 http://itp.nyu.edu/~ndl5/electricity/pages/bancroft.html

Noter 

Læger fra USA
Opdagelsesrejsende fra USA
Spioner for USA
Spioner fra USA
Bulgarien ved vinter-OL 1952

Bulgarien deltog ved Vinter-OL 1952 i Oslo med ti sportsudøvere, alle mænd. De deltog i to sportsgrene, alpint skiløb og langrend. Det var Bulgariens tredje deltagelse ved et Vinter-OL, men Bulgariens deltagere vandt ingen medaljer, og den bedste placering, der blev opnået, var som nummer 25 i langrend over distancen 50 km.

Medaljer

Kilder 
 

Lande ved vinter-OL 1952
1952
Hal Ashby

Hal Ashby (2. september 1929 i Ogden, Utah, USA – 27. december 1988 i Malibu, Californien, USA) var en amerikansk filminstruktør. 

Han begyndte som filmklipper, bl.a. i In the Heat of the Night (I nattens hede, 1967) som han vandt en Oscar for. Han fik instruktørdebut i 1970, og havde stor biografsucces med film som The Last Detail (Den hårde straf, 1973) med Jack Nicholson i hovedrollen, Bound for Glory (Landet der er mit, 1976) om folkesangeren Woody Guthrie, og den satiriske Being There (Velkommen, Mr. Chance, 1979) med Peter Sellers.

Eksterne henvisninger 
 
 

Filminstruktører fra USA
Filmklippere fra USA
Textus receptus

Textus receptus er den gængse betegnelse
for tekstformen i den udgave af det græske Ny
Testamente, som et bogtrykkerfirma i Leiden,
brødrene Elzevier, 1633 foranstaltede og i
reklameøjemed betegnede som den "af alle antagne" (textum ergo habes, nunc ab omnibus receptum, 
'derfor har du nu den tekst, som alle har modtaget eller anerkendt').

Skønt den i ingen henseende var
noget fuldkomment værk, opnåede den
virkelig almindelig godkendelse, indtil det tekstkritiske
arbejde med Det Nye Testamente for alvor
satte ind i sidste halvdel af 18. århunderede med blandt andre oplysningsteologen Johann Salomo Semler (1725-91). For de
oversættelser, som bibelselskaberne udbreder,
har denne tekstform lige indtil den nyeste
tid sædvanligvis været grundlaget; her i
Danmark var det tilfældet indtil den reviderede
oversættelse af 1907.

Se også
 J.N. Madvig og Karl Lachmann, to filologer med betydning for revurdering af tekstgrundlag og udgivelsesmetode

Kilde 
 Opslag af dr. theol. Holger Mosbech i Salmonsen (Salmonsens Konversationsleksikon, 2. udgave, bd. 23, s. 299)

Eksterne henvisninger
 Om Textus receptus fra Biblen.info
 Opslag i Den Store Danske

Det Nye Testamente
Bibelen
Filologi
Sally Field

Sally Margaret Field (født 6. november 1946 i Pasadena, Californien, USA) er en amerikansk filmskuespiller.

Hun filmdebuterede i 1967, og spillede i en række fjernsynsfilm og -serier og fik bl.a. Emmy-pris for titelrollen i Sybil (1976). Field fik sit filmgennembrud med Norma Rae (1979; Oscar), og har senere gjort livlige hovedrollepræstationer i film som Ikke uden min datter (1991), Absence of Malice (I god tro, 1981), Places in the Heart (En plads i mit hjerte, 1984; Oscar) og Eye for an Eye (1996). Hun spiller blandt andet i den amerikanske dramaserie Brothers & Sisters.

Filmografi 
 The Amazing Spider-Man 2 (2014)

Eksterne henvisninger 

 

Skuespillere fra Californien
Oscar for bedste kvindelige hovedrolle
Emmy-vindere
Personer fra Californien
Stodderkonge

Stodderkonge eller stodderfoged var i 16.-18. tallet betegnelsen for en person der var udpeget af politimyndigheden, oftest uden selv at være betjent, til at have opsynet med tiggerne i en by (eller et byområde i de større byer). Kun tiggere med tiggertegn måtte tigge, og det var stodderfogedens ansvar at de der tiggede uden tilladelse blev jaget ud af byen eller om nødvendigt anbragt til at arbejde i det nærmeste tugthus.

Stodderkongerne var generelt upopulære, da tiggere blev anset som stakler der ikke kunne ernære sig på anden måde. Desuden var der eksempler på stodderkonger, der sammen med de stærkeste blandt tiggerne i et område, dannede en gruppe der holdt andre tiggere ude. Tiggerne i gruppen betalte stodderkongen af deres indtægt mod at han ikke bortjagede eller angav dem.

Stodderkongens opgaver blev senere overført til politimyndigheden selv, og Stodderkongens særlige funktion bortfaldt de fleste steder fra slutningen af det 18. århundrede.

I nyere tid har ordet fået en ny betydning, i det der blandt de danske vagabonder hvert år vælges en stodderkonge i forbindelse med Egeskov marked. En af stodderkongens pligter er at holde justits blandt vagabonderne og afgøre tvister.

Stodderkonger i Norge 
Også i Norge har man haft stodderkonger eller "Fantefuter" fra tidlig i det 17. århundrede. I ældre kongelige bestemmelser kaldes de stodderfogder, således i reskript af 24. november 1741. Fattiganordningerne fra det 18. århundrede benævner dem bygdevægtere.

De skulle da antages af fogden eller fattigkommissionen blandt "skikkelige Husmænd eller andre, som dertil kunde faaes," og lønnes af bygden "som sædvanlig har været", eller af fattigkassen.

Fattigloven for Norge af 20. september 1845 tillod ansættelse af fattigvægtere; de senere fattiglove har ingen bestemmelse om bygdevægtere eller fattigvægtere, men der fandtes endnu i starten af 1900-tallet bygdevægtere i flere landkommuner. De ansattes af herredsstyret, som også udfærdigede instruks for dem. Som i ældre tid havde de til opgave at holde bygden fri for fanter, dvs landstrygere og mistænkelige personer og at yde fattigvæsenet hjælp ved spørgsmål om understøttelse af folk, som rejste omkring for at søge arbejde. I reglen fik de af politimesteren tildelt politimyndighed.

Kilder 

Titler
Salmonsens
Fattigdom
Okser

Bovinae (okser) er en underfamilie af skedehornede dyr, der har hove delt i klove og hvor som regel mindst et af kønnene har ægte horn. Det evolutionære forhold mellem medlemmerne af gruppen er uklar, og deres klassificering i løse stammer snarere end formelle undergrupper afspejler denne usikkerhed. I de fleste lande anvendes kvæg som en fødevare. Kvæg spises næsten overalt, undtagen i visse dele af Indien og Nepal, hvor kvæg anses for hellige af hinduer.

Eksempler på arter 
Bovinae, på dansk: okser, er en forskelligartet gruppe på cirka 10 slægter af mellemstore til store og mellemstore hovdyr. Eksempler på arter er:
 tamkvæg
 amerikansk bison
 afrikansk bøffel
 vandbøffel
 yakokse

Systematik 
De nulevende arter i underfamilien Bovinae samles i 9 slægter, der igen samles i tre tribusser:
 Tribus Boselaphini (okseantiloper)
 Slægt Tetracerus (1 art, firhornsantilope)
 Slægt Boselaphus (1 art, nilghai-antilope)
 Tribus Bovini
 Slægt Syncerus (1 art, afrikansk bøffel)
 Slægt Psudoryx (1 art, saola)
 Slægt Bos (egentlige okser, fx tamkvæg...)
 Slægt Bubalus (bøfler, fx asiatisk vandbøffel...)
 Slægt Bison (bisoner, fx amerikansk bison...)
 Tribus Strepsicerotini (skruehornede okser)
 Slægt Tragelaphus (fx bongo...)
 Slægt Taurotragus (to arter, elsdyrantilope og kæmpeelsdyrantilope (kæmpeeland))

Litteratur 
 D. E. Wilson, D. M. Reeder: Mammal Species of the World. Johns Hopkins University Press, Baltimore 2005. 

 
Arbejdsdyr
Pay-per-visit

Pay-Per-Visit er en forholdsvis ny form for online markedsføring. Som navnet Pay-Per-Visit siger, er det at man betaler hver gang en ny besøgende kommer ind på Websiden. Det er dog ikke helt så enkelt. Navnet har er inspireret af pay-per-view.

Det handler simpelthen om at en virksomhed, webshop eller lignende betaler hver gang en besøgende kommer ind. Men det er ikke bare hver gang der kommer en ny ind. Det første man gør i et Pay Per Visit forløb, er at man i en uge måler besøgstallet dag for dag, og finder gennemsnittet. Så lægges der 10% til, og først derefter betaler firmaet et par ører hver gang der er en ny besøgende. Man kan få lavet et Pay Per Visit forløb med mange Markedsføringsfirmaer. Så den sidste syv dage i den første måned måler man igen besøgstallet dag for dag, og finder gennemsnittet. Og så lægges der 10% til igen. Sådan sker der en måned mere, da det for det meste er et 3måneders forløb.

Eksempel 
Man har en webshop, men ikke nok besøgende, så man opsøger et marketingsfirma for at få lavet et Pay Per Visit forløb.

Firmaet måler besøgstallet i en uge. Lad os sige at alle syg dage var besøgstallet på 200 personer. Så er gennemsnittet 200 besøg. Så lægges 10% til, så det er 220. Så gælder det om for marketingsfirmaet at reklamere så meget som muligt, men stadig tjene pengene hjem igen. Så lad os sige at webshoppen har lavet en aftale med firmaet om at hver gang der kommer en besøgende ind efter 220 besøg, får de 20 øre. Så lad os sige at den første dag får marketingsfirmaet 250 kunder ind på websitet. Så har marketingsfirmaet tjent 6 kr. Og derefter stiger beløbet så dag for dag, men mange af pengene skal firmaet selv bruge til at reklamere.

Reklame
Karl Anker Jørgensen

Karl Anker Jørgensen (født 15. juni 1955, Aarhus) er en dansk kemiker, tidligere atlet, dr.scient. og professor ved Aarhus Universitet siden 1992. Han har særligt arbejdet inden for katalyse i organisk kemi med chiralitet og har udgivet over 440 videnskabelige artikler. Han har modtaget en række nationale og internationale priser for sin forskning.

Karriere 
Jørgensen blev uddannet i kemi og fysik på Aarhus Universitet i 1975. Året efter vandt han sin første medalje ved Danske mesterskaber i atletik, da han blev Danmarksmester i tikamp. I 1978 blev han Danmarksmester i 110 meter hækkeløb med tiden 14,72 sekunder. De følgende to år vandt han ligeledes DM med tiderne 14,5 og 14,67. I 1980 vandt han ligeledes guld i tikamp med 7278 point.

I 1984 fik han en Ph.d.-grad organisk- og teoretisk kemi. Året efter blev han ansat som adjunkt på Aarhus Universitet og i 1989 blev han lektor. Tre år senere blev han udnævnt til professor samme sted. I 1995 modtog han Bjerrum medaljen, der er opkaldt efter en anden dansk kemiker ved navn Niels Bjerrum. I 1997 blev han centerleder for Center for Katalyse ved Danmarks Grundforskningsfond.

I 2000 modtog han Villum Kann Rasmussens Årslegat, der uddeles af Villum Kann Rasmussen Fonden til teknisk og naturvidenskabelig forskning. Samme år modtog han også Lundbeckfondens Nordiske Forskerpris. I 2005 fik han Carlsbergs Kemipris. I 2013 Direktør Ib Henriksens Pris. I 2016 Rigmor og Carl Holst-Knudsens Videnskabspris og i 2017 Carlsbergfondets Forskningspris. Karl Anker Jørgensen modtog som den første i 30 år i 2019 H.C. Ørsted Medaljen i Guld overrakt af Dronning Margrethe. September 2020 modtog han Maria Skłodowska-Curie-medaljen i Polen.

Karl Anker Jørgensen er medlem af Det Kongelige Danske Videnskabernes Selskab, Akademiet for de Tekniske Videnskaber, Royal Society of Chemistry og Royal Swedish Academy of Sciences.

Karl Anker Jørgensen er Ridder af Dannebrog af 1. grad og Commandor Ruben Dario.

Referencer

Eksterne henvisninger 
 "Officielle Efterretninger" og "DAF i tal" 

Kemikere fra Danmark
Professorer fra Aarhus Universitet
Hækkeløbere fra Danmark
Atleter fra Skovbakken
Mangekæmpere fra Danmark
Medlemmer af Videnskabernes Selskab
Personer i Kraks Blå Bog
Riddere af 1. grad af Dannebrog
Modtagere af Villum Kann Rasmussens Årslegat til Teknisk og Naturvidenskabelig Forskning
Modtagere af H.C. Ørsted Medaljen
Realdania By og Byg

Realdania By & Byg A/S (indtil 1. januar 2011: Realea A/S) er et dansk ejendomsselskab, stiftet i 2003, der investerer i historiske og fredede ejendomme i Danmark. Selskabet ejer bl.a. en lang række enfamilies-huse som er tegnet af danske arkitekter i det 19. århundrede. Som f.eks.

 Arne Jacobsens eget hus
 Erik Christian Sørensens eget hus
 Poul Henningsens eget hus
 Halldor Gunnløgssons eget hus
 J.F. Willumsens eget hus

Derudover ejer selskabet en række andre historiske bygninger heriblandt:
 Alhambra - Museet for humor og satire
 Hindsgavl Slot
 Det Harboeske Enkefruekloster
 Nørre Vosborg
 Amtmandsboligen i Hjørring

Samtidig har selskabet også været bygherre for eksperimenterende nybyggeri, bl.a. Bispebjerg Bakke. Selskabet er et datterselskab af Realdania og har til huse i Oluf Bagers Mødrene Gård i Odense og på Jarmers Plads i København.

Peter Cederfeld er adm. direktør for Realdania By & Byg.

Eksterne henvisninger 
Realdania By & Byg

Ejendomsselskaber i Danmark
Etableret i 2003
Virksomheder i Odense
Realdania
Peter Cederfeld

Peter Cederfeld de Simonsen (født 22. maj 1960 i Faaborg) er en dansk erhvervsleder, godsejer og kammerherre.

Han er søn af Ivar Cederfeld de Simonsen, er student fra Sorø Akademi (1979) og cand.agro. fra Landbohøjskolen (1981) og har en HD i kreditvæsen og finansiering fra Handelshøjskolen i København (1988). Han var 1997-2002 kreditchef og regionsdirektør i Realkredit Danmark. 

Siden 2003 har han været adm. direktør for Realdania Byg A/S i Odense. Han er formand for Patriotisk Selskab og medlem af flere bestyrelser, bl.a. for Fynske Bank. Han ejer herregården Brahesborg.

Kilder 
 Patriotisk Selskab

Godsejere fra Danmark
Foreningsformænd fra Danmark
Peter
Personer fra Faaborg
Danskere i 1900-tallet
Danskere i 2000-tallet
Kreditforeningsdirektører fra Danmark
Erhvervsfolk fra Danmark
Hofjægermestre fra Danmark
Realdania
Personer i Kraks Blå Bog
Juice (musikgruppe)

Juice var en dansk R&B-gruppe, der blev dannet i 1995 af srilankanske Anne Rani, dansk-japanske Lena Tahara og dansk-guyanske Maria Hamer. Lena Tahara valgte i 1998 at forlade gruppen, og blev erstattet af engelsk-jamaicanske Eve Horne. Bag gruppen stod producerne Carsten "Soulshock", Peter Biker og Kenneth Karlin, der skrev og producerede gruppens to album.

Gruppen markerede sig som en af de første R&B-grupper i Danmark, og debutalbummet Something to Feel fra 1997 solgte 40.000 eksemplarer. Singlerne "Best Days" og "I'll Come Runnin'" gik nummer ét på den danske single-hitliste, og førstenævnte gik ind som nummer 28 på den engelske hitliste. "I'll Come Runnin'" blev i 2002 indspillet af Olivia Newton-John.

I 1998 medvirkede gruppen på julesinglen "Let Love Be Love" sammen med S.O.A.P., Christina Undhjem og Remee. I 1999 udgav Juice deres andet album, Can We Get Personal?. I august 2000 gik gruppen i opløsning. Efterfølgende udgav Maria Hamer i 2003 soloalbummet My Soul på DreamWorks Records i USA.

Diskografi

Album 
 Something to Feel (udgivet som Juice i USA) (1997)
 Can We Get Personal? (1999)

Singler 
 "Best Days" (1997)
 "I'll Come Runnin'" (1997)
 "Down for Your Love" (1997)
 "Let Love Be Love" (med S.O.A.P., Christina Undhjem og Remee) (1999)
 "Do It For U" (1999)
 "Not in Love" (1999)
 "My Love" (2000)

Kilder

Eksterne henvisninger 
 

Popgrupper fra Danmark
Musikgrupper fra 1995
Musikgrupper opløst i 2000
Åkviksundet bro

Åkviksundet bro er en frit frembyg-bro som krydser Åkviksundet mellem øerne Dønna og Staulen i Nordland fylke i Norge. Broen er en del af vejforbindelsen mellem Herøy og Dønna, riksvej 828. Åkviksundet bro er 285 m lang, med et hovedspænd på 135 m og en gennemsejlingshøjde på 24,2 m. Broen har tre spænd. Den blev åbnet af kong Harald 5. den 19. juni 1999.

Eksterne henvisninger
Side om Åkviksundet bru  (engelsk)
Structurae om Åkviksundet bru

Broer i Norge
Nordlands geografi
Nine (film)

Nine er en amerikansk musicalfilm fra 2009. Filmen er instrueret af Rob Marshall, der også har produceret filmen i samarbejde med Harvey Weinstein. Nine er skrevet af Anthony Minghella og Michael Tolkin og er baseret på Arthur Kopits musical af samme navn. Filmen har flere store skuespillere på rollelisten, bl.a. Daniel Day-Lewis, Marion Cotillard, Penélope Cruz og Nicole Kidman.

Medvirkende 
 Daniel Day-Lewis som Guido Contini
 Marion Cotillard som Luisa Contini
 Penélope Cruz som Carla Albanese
 Judi Dench som Lily
 Fergie som Saraghina
 Kate Hudson som Stephanie Necrophuros
 Nicole Kidman som Claudia Nardi
 Sophia Loren som Mamma

Eksterne henvisninger 
 Officiel website 
 

Amerikanske film fra 2009
Musicalfilm fra USA
Film instrueret af Rob Marshall
Operation Amanda

Operation Amanda var en UNPROFOR-mission under ledelse af danske fredsbevarende tropper, der havde det formål, at genbesætte en observationspost nær Gradačac, Bosnien Herzegovina, den 26. oktober 1994. Det var anden gang i historien, at danske kampvogne var involveret i kamphandlinger mod kampvogne; det første tilfælde er kendt som Operation Bøllebank.

Kampene
Udposten var blevet forladt af FN-styrkerne efter en serie snigskytteangreb af serbiske tropper.

Undervejs til positionen blev den danske styrke, der bestod af tre Leopard 1-kampvogne, beskudt af mindst én dysekanon, en T-55-kampvogn, samt bosnisk-serbisk infanteri. Efter at en af de danske kampvogne havde fået mindre skader, begyndte den danske FN-styrke at besvare ilden. En dysekanon blev ødelagt og T-55-kampvognen blev så beskadiget, at den ikke længere kunne bruges. Leoparderne affyrede i alt 21 skud fra deres 105 mm-løb. Udposten blev derpå atter indtaget af UNPROFOR. Efterfølgende erklærede en FN-talsmand i forbindelse med en bekræftelse af hændelsen, at: The best tank-killing weapon is another tank. In the end, air [support] was not needed.

Referencer

Yugoslav events chronology 
 Bulgaria news-94-10-27

Slag med deltagelse af Danmark
An Education

An Education er en britisk dramafilm fra 2009 instrueret af danske Lone Scherfig og med manuskript af Nick Hornby. Filmen er baseret på erindringerne af samme navn af Lynn Barber og har Carey Mulligan og Peter Sarsgaard i hovedrollerne. Desuden medvirker Emma Thompson, Dominic Cooper og Rosamund Pike.

Filmen er nomineret til tre Oscars i 2010, herunder den prestigefyldte Oscar for bedste film.

Handling 

Jenny (Carey Mulligan) er en engelsk pige, går på kostskole, får de bedste karakterer, har en krævende far og stille mor, spiller cello, og er besat af tanken om Frankrig og Paris. En dag møder hun en mand (David/Peter Sarsgaard), der tilbyder hendes cello et lift hjem i regnvejret. De udvikler et venskab og hun forelsker sig i ham. Han charmerer hendes forældre, og får lov til at tage hende med til blandt andet Paris. Hun finder ud af at han lever af at være kriminel, med sin ven Danny (Dominic Cooper) og hans kæreste Helen (Rosamund Pike). Hun vælger dog at blive sammen med ham, og han viser hende flere og spændende ting. David frier til Jenny efter de har været sammen i noget tid. Hun bliver forbløffet og siger straks ja, og vælger at droppe ud af skolen, for at leve et sjovere liv. Hun omtaler skolen som et sted hvor man skal kede sig og kede sig, til man endelig er færdig og skal på arbejde og kede sig og kede sig igen. Hun finder dog ud af David's hemmelighed en dag hun skal med ham og forældrene i byen.

Medvirkende 
 Carey Mulligan som Jenny Miller
 Peter Sarsgaard som David Goldman
 Dominic Cooper som Danny
 Rosamund Pike som Helen
 Emma Thompson som Ms. Walters
 Olivia Williams som Miss Stubbs 
 Alfred Molina som Jack Miller
 Cara Seymour som Marjorie Miller
 Sally Hawkins som Sarah
 Amanda Fairbank Hynes som Hattie
 Ellie Kendrick som Tina

Modtagelse 
Filmen har fået en god modtagelse af anmelderne og holder på Rotten Tomatoes en friskhedsrating på 92% og på Metacritic 83%.

Priser og nomineringer 
 Sundance Film Festival (uddelt 2009)
 Publikumsprisen for bedste film, vandt
 Prisen for bedste fotografering (John de Borman), vandt

 Oscar (2010, nomineringer)
 Oscar for bedste film
 Oscar for bedste kvindelige hovedrolle (Carey Mulligan)
 Oscar for bedste filmatisering

Referencer

Eksterne henvisninger 
 

Britiske film fra 2009
Film instrueret af Lone Scherfig
Film baseret på bøger
Film baseret på virkelige begivenheder
Precious

Precious er en amerikansk dramafilm fra 2009 instrueret af Lee Daniels der også har produceret den i samarbejde med Oprah Winfrey. Filmen er baseret på romanen Push og har Gabourey Sidibe i titelrollen som Claireece "Precious" Jones.

Medvirkende 
 Gabourey Sidibe
 Mo'Nique
 Paula Patton
 Mariah Carey
 Lenny Kravitz
 Sherri Shepherd
 Nealla Gordon
 Stephanie Andujar
 Chyna Layne
 Amina Robinson
 Xosha Roquemore
 Angelic Zambrana
 Grace Hightower
 Kimberly Russell
 Bill Sage
 Sapphire

Ekstern henvisning 
 

Amerikanske film fra 2009
Dramafilm fra USA
Vinden jeg kaldte Isbjørn

Vinden jeg kaldte Isbjørn er en bog fra 2009, forfattet af Lone Munksgaard Nielsen og illustreret af Knud Odde. Selvom bogen er udgivet på Gyldendals børnebogsafdeling, henvender den sig både til et ungt og ældre publikum. Munksgaard Nielsen havde på forhånd aftalt med Knud Odde, at han skulle illustrere fortællingen, og at han fik frie hænder. Resultatet blev flere end 20 små kunstværker, som kom til at illustrere bogen på forskelligt vis. Knud Odde har ikke tidligere tegnet til sådant et langt forløb. Munksgaard Nielsen fik inspirationen til historien på en rejse til Grønland, hvor hun oplevede en orkan.

Tolkninger af historien 
Der er flere tolkninger af bogen. Flere anmeldte har læst klimaproblematikken ind i historien. Historien kan også læses som en metafor for "en kvindes søgen i sig selv, og i den fysiske verden".

Modtagelse 
Statens Kunstfonds Litteraturudvalg præmierede bogen med 37.500 kr. for "en sjældent set vellykket fusion af en børne- og billedbog". Anmeldere har anerkendt Vinden jeg kaldte Isbjørn for at være en særlig børnebogsudgivelse, og karakteriseres af visse som "kunstbog". En anden anmelder udtalte, at "for mange børn kan [den] blive et varigt minde, en historie, der bliver hos dem livet igennem på den ene eller den anden vis".

Noter 

Litteratur fra Danmark
Børnebøger
Litteratur i 2009
Up in the Air

Up in the Air er en amerikansk dramakomediefilm fra 2009. Filmen er instrueret af af Jason Reitman, der også har produceret filmen i sammen med sin far Ivan Reitman og skrevet manuskriptet sammen med Sheldon Turner. Up in the Air er baseret på romanen af samme navn af Walter Kirn fra 2001. Filmen har bl.a. George Clooney, Vera Farmiga, Anna Kendrick og Jason Bateman på rollelisten.

Medvirkende 
 George Clooney 
 Vera Farmiga 
 Anna Kendrick
 Jason Bateman
 Danny R. McBride
 Melanie Lynskey
 Amy Morton
 Sam Elliott 
 J.K. Simmons 
 Zach Galifianakis 
 Tamala Jones
 Chris Lowell
 Adam Rose
 Dave Engfer
 James Anthony

Ekstern henvisning 
 

Amerikanske film fra 2009
Dramafilm fra USA
Engelsksprogede film
Film instrueret af Jason Reitman
Film baseret på bøger